**Öt játékos feladat iskoláknak (2022.)**

Az alábbiakban javaslatot adunk weboldalon elérhető Tanári-védőnői kézikönyvben leírt tematika feldolgozásának havi elosztására a tanéven belül – amelytől természetesen igényeik, lehetőségeik szerint eltérhetnek.

**A lenti 4 fő témához 2022. február hónapban rendelkezésre áll egy-egy Kahoot kvíz kérdéssor**, ahol a gyerekekkel ellenőrizhetik az első óra anyagával kapcsolatos tudást játékos, szórakoztató formában. A kvízekhez a linkeket hírlevélben küldjük (legkésőbb február 2-áig – ha nem kapta volna meg levelünket, kérjük, ellenőrizze a Levélszemét/Spam mappát).

1. Ajánlott november első heteire tervezni az *Egészséges táplálkozás* témájú óra megtartását, az óra végén hallgassák meg a gyerekekkel együtt [A ragyogó mosoly titka](https://ragyogomosolyprogram.hu/letoltheto-anyagok/a-ragyogo-mosoly-titka/) című mesét.
2. *A fog szerkezete és a fogváltás* témájú foglalkozást ajánlott december első hetében megtartani, óra végén pedig nézzék meg a gyerekek a [Szikra, a fogtündér](https://ragyogomosolyprogram.hu/letoltheto-anyagok/szikra-a-fogtunder/) című mesét.
3. *A fogak betegségei és a fogsérülések* témájú foglalkozás javasolt időpontja a téli szünet miatt január második hetében ajánlott, óra végén nézzék meg a gyerekek a [Dezső, a szörnyeteg](https://ragyogomosolyprogram.hu/letoltheto-anyagok/dezso-a-szornyeteg/) című mesét.
4. *Szájápolás* témájú negyedik foglalkozás javasolt időpontja február első hete. Óra végén nézzék meg a gyerekek a [Mosolyogj!](https://ragyogomosolyprogram.hu/letoltheto-anyagok/mosolyogj/) című mesét.

*A Kahoot kvízeken való részvétel opcionális, de érdemes, szórakoztató és így játékos formában ellenőrizhető a megszerzett tudás.*

1. **Februárban minden osztály készíthet egy 1-3 perces videót** telefonnal vagy más eszközzel, a videó témája a fogak egészségének megőrzése. A videó készítésének javasolt időpontja február utolsó hete(i), amikor a gyerekek már az összes – vagy legalábbis minél több – tudás birtokában vannak. **Beküldési határidő 2022. március 10.**Nem a videó minőségét értékeljük, mobiltelefonnal készült videó tökéletes, az elbírálásnál a kreativitást, az ötletet értékeljük.

A videó címe: „Mit jelent számodra a fogaid egészsége?”

A nyertes videó kiválasztását a Colgate-Palmolive Magyarország 20 fős csapata végzi, a legtöbb szavazatot kapott videó lesz a győztes.
A kiválasztott iskolai osztály nyereménye, hogy a mozgó fogászati busz előre egyeztetett időpontban ellátogat az iskolába és az összes diák ingyenes fogászati szűrésen vehet részt. [Nézze meg a 2021-es év nyertes iskolájának szűréséről a videót!](https://drive.google.com/file/d/1RWGV2ZInep7sUGjn3ESuD2Z8A20_VNOb/view?usp=sharing)

A játék pontos menetét, részvételi feltételeit és további információkat a weboldalon elérhető hivatalos részvételi és adatkezelési szabályzat tartalmazza.